Roy Keane | ITFC Supporters Club Scandinavian Branch
Jeg rejser i dag på 1 uges sommerferie, så det bliver ingen opdateringer fra min side den kommende uge. Ipswich spiller som bekendt ikke før d. 13. september igen, når vi gæster Middlesbrough. Endnu en svær kamp, og man kan begynde at frygte om holdet nogensinde når at komme i gang.
Uafgjort 1-1 hjemme imod et Preston-mandskab, der måtte spille med 10 mand, er bare ikke godt nok, hvis man vil lege med i toppen. Keane er nu oppe på fem kampe uden sejr, og det vil kun blive sværere og sværere som sæsonen skrider frem, at få hul på den berømte byld – specielt når man skal møde hold som Middlesbrough, Sheffield United og Newcastle United i september.
Hvis ikke Keane får fat i markante forstærkninger inden transfervinduets lukning, så tror jeg desværre vi går et meget svært efterår i møde. Holdet fungerer slet ikke, og der er da heller ikke noget at sige til, at der hersker en del uro i truppen, når Keane hele tiden er ude med riven. Flere spillere er ikke gode nok efter hans mening, men siden ingen forstærkninger er til at få fat på, så kunne det måske være at Keane burde overveje, at få det bedste ud af det materiale han har nu.
En sådan manager synes ireren dog bare ikke at være…
Edwards og Leadbitter tæt på at skrive under
Carlos Edwards og Grant (ikke Greg, som jeg skrev i går) Leadbitter er i dag til forhandlinger med Ipswich, efter at Sunderland har accepteret et samlet bud for de to spillere.
Grant Leadbitter er produkt at Sunderlands eget Academy og er med sine 23 år stadig et stort talent. Carlos Edwards blev hentet til Sunderland fra Luton Town tilbage i 2007 af Roy Keane, og det ser nu ud til at 30-årige Edwards og Keane bliver genforenet igen – denne gang på Portman Road.
Begge spillere vil være markante forstærkninger til Towns midtbane, men de fleste Town-fans vil nok mene, at det er til defensiven at Keane bør lede efter forstærkninger.
Tags: Carlos Edwards, Grant Leadbitter, Roy Keane, Sunderland